Recompensa pentru Patrocle a ajuns la 6.000 de lei. Câinele care s-a pierdut în luna martie nu a fost găsit nici până astăzi și în continuare se fac eforturi uriașe astfel încât patrupedul să ajungă acasă.
Povestea lui Patrocle este una cu adevărat emoționantă și a devenit virală în România. Din păcate nu putem să vorbim încă despre un deznodământ fericit, pentru că se pare că patrupedul e de negăsit.
Alexandra Pașca este cea care și-a pierdut patrupedul pe 17 martie 2024. Se pare că Patrocle s-a speriat de un claxon al unei mașini și a scăpat cu tot cu lesă din mâna stăpânei sale. De atunci și până acum, animalul e de negăsit.
Deși a fost zărit la un moment dat și s-a mers în acea zonă, a fost prea târziu. Patrocle încă nu a fost găsit, dar stăpâna lui nu și-a pierdut speranța. Aceasta postează constant anunțuri în mediul online și speră să își revadă câinele.
Recompensa pentru Patrocle a fost în primă fază de 4.000 de lei. Se pare că s-au implicat și unele asociații de animale în acest proces. Nici cu acești bani însă, câinele nu a putut fi găsit până acum.
Recompensa pentru Patrocle a fost majorată recent la 6.000 de lei. Mai mult de atât, persoanele care oferă informații sau poze cu patrupedul pot să primească la rândul lor 500 de lei. Orice efort este răsplătit.
Au fost lăsat și numere de contact ale stăpânei acestuia, dar și alte detalii cu privire la ultimele locuri în care acesta ar fi fost văzut. Câinele este blând, dar speriat. Chiar și așa, se dorește un deznodământ fericit în acest caz.
„Mărim la 6000 lei recompensă pentru prinderea lui Patrocle sau pentru recuperarea lui, dacă cineva l-a prins deja și nu știe de această căutare. Oferim 500 lei pentru orice informație care ne conduce la el sau poză / video care să arate că încă este în viață.
Este blând, dar foarte fricos, microcipat și castrat. Din 3 aprilie, de când a fost pozat în Colentina (str. Maior Bacila / Poiana cu Aluni) nu mai știm nimic despre el. Continuăm căutările și nu ne oprim până nu aflăm unde este și ce s-a întâmplat cu el.
A dispărut pe 17 martie din sectorul 2 (Bd Chișînău / Delfinului), dar poate fi oriunde în București sau zonele limitrofe. Hai acasă, Patroclino! Mulțumim tuturor din inima pentru ajutor!”, este mesajul postat pe Facebook.